Estoy hecho un chaval (títol orichinal en castellano, en aragonés Soy feito un zagal, enguerada en Aragón con o suyo títol orichinal) ye una cinta de cine espanyol de l'anyo 1977 de cine de comedia dirichida por Pedro Lazaga seguntes un guión adaptau por Vicente Coello, Mariano Ozores y Juan J. Daza d'una obra d'Alfonso Paso, con una banda sonora orichinal d'Antón García Abril, una dirección de fotografía de Manuel Rojas y una producción cinematografica de Juan Botas ta las productoras Estudios Roma y Filmayer. L'elenco d'actors d'a cinta ye formau, entre d'atros, por Paco Martínez Soria, Queta Claver, Rafaela Aparicio, Roberto Font, Alfredo Mayo, Antonio Ozores, Kiko Ledgard, José Yepes y Emilio Laguna.

A cinta conta los problemas de Juan Esteban, un contable a qui la suya interpresa quiere fer un renuevo con un ordinador y lo convencen ta que pase a la retreta, en decindo-le que cobrará mas diners y que, amás, podrá portar contabilidaz de bela empresa y cobrar en diner negro, chusto cuan su muller li diz que pida un augmento de sueldo. Estoy hecho un chaval s'ambienta en as ciudaz de Madrit en Espanya y Múnich en Alemanya en epoca actual d'a cinta, ye decir, en 1977, y se rodó en estudios y localizacions exteriors en Madrit y en exteriors en a ciudat alemana de Múnich.

Elenco

Se veiga tamién
Cine en 1977.
Cintas de 1977.
Estoy hecho un chaval